PALAVUS. Kõige erilisem kultuurielamus oli minu jaoks flamencorühm Puerto Flamenco, see nukker ja kirglik hispaania hing… Aga ma arvan, et nägime ka väga unikaalset nähtust. Nimelt oli Viljandi vana spordihoone väga vale koht selliste rahvamasside võõrustamiseks: majal pole ei konditsioneeri ega aknaid. Ja nagu flamencobändi üks liige ütles poole esinemise peal: "see on meie kõige kuumem koht, kus me ealeski esinenud oleme." Nii olid tantsijatel keerutuse hetkedel ümber higipilved, justnagu aurad. Täiesti märjad riided olid neil ka; istusin piisavalt ees, et seda näha. Kartsin, et keegi esinejatest kukub kokku, mitmed publiku liikmed lahkusid saalist, ja enamik publikust lehvitas omale paberitükkidega õhku nagu üks tirtsuparv…